มีอาการหิวบ่อย ใจเต้นเร็ว อ่อนเพลีย นอนไม่หลับ ไปตรวจเบาหวานกับไทรอยด์แล้วปกติไม่ได้เป็นอะไร อยากทราบว่าอาการเหล่านี้เป็นอะไรกันแน่ โรคร้ายแรงหรือเปล่า
สวัสดีค่ะ อาการหิวบ่อย ใจเต้นเร็ว อ่อนเพลีย นอนไม่หลับ นั้น อาจจะเกิดจาก ภาวะไทรอยด์เป็นพิษ หัวใจเต้นผิดจังหวะ เบาหวานคือมีระดับน้ำตาลในเลือดสูงเกินไป หรือโรคทางจิตเวชเช่น การมีความกังวลหรือความเครียดหรือตื่นเต้นกับสถานการณ์ต่างๆในชีวิตกระตุ้นให้มีการทำงานของระบบประสาทอัตโนมัติที่มากผิดปกติ จนมีอาการดังกล่าวหากเคยตรวจเบาหวานกับค่าไทรอยด์ไปแล้วปกติ ก็น่าจะสบายใจได้ระดับหนึ่ง แต่ถ้ายังมีอาการต่อเนื่อง ใจสั่น เจ็บแน่นหน้าอก ทำให้นอนหลับไม่ได้ตามปกติเลย ก็ควรกลับไปพบแพทย์เพื่อตรวจซ้ำ เพราะค่าเลือดอาจมีการเปลี่ยนแปลงได้ และอาจต้องมีการตรวจเพิ่มเติมอื่นๆที่เกี่ยวข้องร่วมด้วยในเบื้องต้น พักผ่อนให้เพียงพอ งดการทำงานหนักๆไปก่อน งดการรับประทานยาทุกชนิดที่แพทย์ไม่ได้สั่ง ทำจิตใจให้สบาย